सोही घटनालाई सिआइबीले सूक्ष्म रूपमा अनुसन्धान अघि बढायो । त्यसक्रममा ठूलो मात्रामा लाइसेन्स परीक्षामा भाडाका डाक्टर प्रयोग हुने गरेको खुल्यो । त्यसको कारण खोतल्दा विदेशबाट एमबिबिएस र बिडिएस पढेर आउनेहरू कमजोर हुने भएकाले उनीहरूले त्यसरी अरूलाई परीक्षा दिन लगाउने गरेको खुल्यो । कमजोर व्यक्तिहरूले कसरी एमबिबिएस पढे भनेर अनुसन्धान गर्दा नक्कली सर्टिफिकेट बनाएर पढ्ने गरेको खुलेको थियो ।
